### 21.    Beslutning om anlægsbevilling til etablering af en vej fra [adresse] til Sarah Bech

**Åbent**

Sagsnr.: 326-2016-59062       J.nr.: 05.00.00           Dokumentnr.:
326-2017-353397

**Sagstype**

Beslutning.

**Resume og sagens baggrund**

På investeringsoversigten for 2017 er der afsat et samlet
rådighedsbeløb på 13,7 mio. kr. til etablering af en vej mellem [adresse]
og Sarah Bech (vejen på [adresse]). Der er den 25. januar 2017 givet en
anlægsbevilling fra rådighedsbeløbet på i alt 1,5 mio. kr. til
forundersøgelser, projektering og udbud. Vejen har været i udbud, og der er
afholdt licitation den 28. november 2018. På den baggrund søges en
anlægsbevilling af det resterende rådighedsbeløb på 12,2 mio. kr. til anlæg af
vejen.

**Indstillinger**

Direktøren indstiller, at der gives en anlægsbevilling på
12,2 mio. kr. til anlæg af en vejforbindelse mellem [adresse] og Sarah Bech
finansieret af det afsatte rådighedsbeløb.

**Behandling**

Teknik- og Miljøudvalget, Økonomiudvalget, Kommunalbestyrelsen.

**Sagsfremstilling**

Kommunalbestyrelsen gav den 25. januar 2017 en anlægsbevilling
på 1,5 mio. kr. til forundersøgelser, projektering og udbud i forbindelse med etablering
af en vejforbindelse mellem [adresse] og Sarah Bech. Resultatet af
licitationen foreligger nu, og der redegøres nærmere herfor i en særskilt orienteringssag
til Teknik- og Miljøudvalget, Økonomiudvalget og Kommunalbestyrelsen i januar
2019.

Der søges en anlægsbevilling af det resterende rådighedsbeløb
på 12,2 mio. kr. til anlæg af vejen. Det er en forudsætning, at
rådighedsbeløbet overføres fra 2018 til 2019.

På baggrund af licitationsresultatet er der udarbejdet et
nyt budget for vejen. Vejen forventes gennemført for i alt 13,02 mio. kr.

Det overskydende beløb på cirka 680.000 kr. foreslås blandt
andet at indgå i forbindelse med den politiske aftale om at anvende yderligere
3,5 mio. kr. på trafiksikkerhedstiltag i tilknytning til den nye vej.

Anlægsarbejdet forventes påbegyndt primo marts 2019 og
forventes afsluttet i 2019.

Afledte driftsomkostninger med udgangspunkt i det planlagte
projekt forventes at udgøre 150.000 kr. årligt fra 2020, og dette indarbejdes i
det adminsitrative budgetforslag

**Økonomiske konsekvenser**

Der er afsat et rådighedsbeløb på 13,7 mio. kr. til
etablering af en vej mellem [adresse] og Sarah Bech.
Restrådighedsbeløbet i 2017 udgjorde 12,2 mio. kr., som er overført til 2018 og
igen til 2019. Det bemærkes, at restrådighedsbeløbet i 2019 herefter udgør 0
kr.

[adresse] bemærkninger er indarbejdet i sagen.

**Teknik- og Miljøudvalgets møde
den 28. januar 2019:**

Venstre (V) anbefaler, Dansk Folkeparti (O) tager forbehold,
Enhedslisten (Ø) og Socialdemokraterne (A) stemmer imod med begrundelsen om, at
de ikke ønsker den skitserede linjeføring, men en trafiksikker vej.

**Økonomiudvalgets møde den 30.
januar 2019:**

Direktørens indstilling anbefales.

O tager forbehold.

Marianne Nilsson og Paulina Hermansen, A, og Ron Gregersen,
Ø, er imod med begrundelse om, at de ikke ønsker den skitserede linjeføring,
men en trafiksikker vej.